
Appropriate elements for establishing the logistical support line of the infantry division in operation 
Abstract: One of the most important activities of the logistic support of the operations carried out by the infantry 
division is the establishment of the logistic support line. The entire activity of the large units and logistical support 


units/subunits will depend on how it is set up. 


The establishment of the logistic support line of the infantry division in operation represents the adequate disposition 
on the ground of its forces and logistical means and of the structures in the composition and subordination of the 
division to carry out specific activities to support the operation, in order to fulfill the entrusted combat missions. 

The logistic support line is a component part of the operative device of the infantry division and is realized by the 
grouped arrangement in the field of the big units, units, subunits and formations of execution of the logistic support, 
according to the commander's decision, in order to fulfill the entrusted missions. 

Keywords: logistical support, infantry division, operation, logistic support line. 


Elemente adecvate constituirii liniei de sprijin logistic a diviziei de infanterie în operație 
Rezumat: Una din cele mai importante activități ale sprijinului logistic al operaţiilor duse de către divizia de in- 
fanterie este constituirea liniei de sprijin logistic. De modul de constituire a acesteia va depinde întreaga activitate a 


marilor unităţi și unităților/subunităţilor de sprijin logistic. 


Constituirea liniei de sprijin logistic a diviziei de infanterie în operaţie reprezintă dispunerea adecvată la teren a 
forțelor și mijloacelor logistice ale acesteia și ale structurilor din compunerea și subordinea diviziei pentru realizarea 
activităților specifice de sprijin a operaţiei, în vederea îndeplinirii misiunilor de luptă încredințate. 

Linia de sprijin logistic este parte componentă a dispozitivului operativ al diviziei de infanterie şi se realizează 
prin dispunerea grupată la teren a marilor unităţi, unităţilor, subunităţilor și formațiunilor de execuţie a sprijinului lo- 
gistic, potrivit deciziei comandantului, în scopul îndeplinirii în mod oportun a misiunilor încredințate acesteia. 

Cuvinte-cheie: sprijin logistic, divizia de infanterie, operație, linie de sprijin logistic. 


În vederea organizării adecvate a sprijinului lo- 
gistic în zona de operaţii a diviziei de infanterie va 
fi utilizată o concepţie de sprijin logistic unitară, prin 
care se stabilesc zone de responsabilitate logistică 
pentru marile unităţi tactice. 

Zona de responsabilitate logistică are scopul 
de a asigura condiţiile optime de dispunere, de des- 
fășurare a activităţilor, de stabilire a atribuțiilor în 
folosirea căilor de comunicaţie și aplicării unitare 
a măsurilor de protecţie. 

În cadrul acestei zone, sprijinul logistic se rea- 
lizează pe linii de sprijin, în funcţie de nivelul eșa- 
loanelor participante la operaţie, deoarece toate 
nivelurile sprijinului logistic au implicaţii asupra ca- 


pacităţii de susţinere a forțelor operaţionale. 

Linia de sprijin logistic reprezintă sistemul or- 
ganizațional în cadrul căruia se realizează sprijin 
logistic și care cuprinde entităţile specializate și 
dimensionate pentru asigurarea sprijinului, care ac- 
ționează sau sunt utilizate în mod unitar, relaţiile 
funcţionale stabilite între aceste structuri, fluxurile 
logistice aferente realizării sprijinului logistic, pre- 
cum și regulile, procedurile și procesele specifice. 

Pentru dispunerea și desfășurarea activităților 
specifice de către structurile de sprijin logistic ale 


1, S.M.Ap.-57: Doctrina logisticii întrunite a Armatei României, 
Bucureşti, 2020, p. 21. 

diviziei de infanterie, stabilirea responsabilităților 
în folosirea căilor de comunicații, organizarea fo- 
losirii posibilităților economice și pentru aplicarea 
unitară a măsurilor de asigurare a acţiunilor și 
protecției acestora, eșalonul superior stabilește di- 
viziei de infanterie o zonă de responsabilitate logis- 
tică, pe care o comunică prin anexa de sprijin lo- 
gistic. 

Zona de responsabilitate logistică a diviziei de 
infanterie în operaţia de apărare se delimitează: 
la dreapta și la stânga prin prelungirea spre îna- 
poi a liniilor de despărțire a fâșiei de apărare; spre 
înainte prin limita dinainte a apărării, iar spre îna- 
poi printr-un aliniament situat la o anumită distan- 
tă faţă de linia frontului în imediata apropiere a 
modului de execuţie a sprijinului logistic (MESL) 
către înapoi. 

În zona de responsabilitate logistică, divizia de 
infanterie îşi dispune fracționat unităţile și subuni- 
tăţile de sprijin logistic proprii, foloseşte căile de 
comunicaţii, sistemul teritorial de telecomunicații, 
resursele materiale, unele capacități de producţie 
și prestări de servicii publice, existente pe terito- 
riul respectiv. 

Dezvoltarea spaţială a zonei de responsabilita- 
te logistice depinde de: 

e compunerea de luptă a diviziei de infanterie; 

e dispozitivul tactic adoptat; 

e existenţa și dispunerea surselor de reaprovi- 
zionare; 

e existenţa și starea căilor de comunicaţie; 

e caracteristicile terenului etc. 

Zona de responsabilitate logistică trebuie să asi- 
gure: 

e concentrarea unităţilor și subunităţilor de spri- 
jin logistic pentru corelarea efortului tactic cu cel al 
sprijinului logistic; 

e posibilități de manevră adecvate îndeplinirii mi- 
siunilor primite de către unităţile și subunitățile de 
sprijin logistic ale diviziei de infanterie; 

e dispunerea dispersată a unităţilor și subunită- 
ților de sprijin logistic pentru a fi protejate împotri- 
va efectelor armelor CBRN și a mijloacelor incen- 
diare folosite de către inamic. 

În cadrul zonei de responsabilitate logistică, di- 
vizia de infanterie decide: 

e dispunerea MESL și a celorlalte unităţi/sub- 
unități de sprijin logistic primite în subordine; 

e folosirea căilor de comunicații și a sistemului 
teritorial de telecomunicații; 

e utilizarea resurselor logistice în urma colabo- 
rării cu organele administraţiei publice locale și cen- 
trale. 

În zona de responsabilitate logistică a diviziei 
de infanterie se pot dispune unități, subunități și 
formaţiuni de sprijin logistic aparținând COT, sau 
ale altor mari unităţi/unităţi și subunități subordo- 
nate nemijlocit acesteia, situaţie în care, raioanele 


ce urmează a fi ocupate de aceasta se comunică 
șefului modulului logistic al diviziei de infanterie, 
în scopul evitării suprapunerilor. 

O bună localizare a zonei de sprijin a diviziei 
de infanterie trebuie să includă următoarele carac- 
teristici2: 

e să avantajeze marile unităţi și unităţile deser- 
vite; 

«să nu se afle în raza de acţiune a grupărilor 
de foc inamice; 

e să nu fie în apropierea căilor inamice de ac- 
ces; 

«să prezinte suficient spaţiu pentru dispersa- 
rea tehnicii și mijloacelor marilor unităţi și unități- 
lor; 

e să aibă suficiente acoperiri pentru a nu fi ob- 
servate cu ușurință manevrele logistice proprii de 
către forțele inamice; 

e să prezinte suficiente surse de apă; 

e să aibă posibilitatea amenajării unor zone a- 
decvate de aterizare și parașutare; 

e să fie situată în așa fel încât să nu conţină, 
pe cât posibil, obstacole majore care ar putea în- 
trerupe circuitele de aprovizionare; 

e să prezinte sau să aibă acces la o reţea prac- 
ticabilă de drumuri. 

Responsabilitatea privind organizarea, executa- 
rea și conducerea activităţilor de sprijin logistic, pre- 
cum și pentru folosirea legală a posibilităților eco- 
nomice din zona de responsabilitate logistică, revi- 
ne șefului modulului logistic al diviziei de infanterie. 

Divizia de infanterie pregătește și desfășoară 
operaţia de apărare cu scopul de a înfrânge ata- 
cul inamic, de a distruge forțele acestuia și de a-l 
opri să-și îndeplinească obiectivul. Cu alte cuvinte 
putem afirma că, scopul operaţiei de apărare a 
diviziei de infanterie este de a opri și în mod ideal 
de a învinge acţiunile ofensive ale inamicului. 

Obiectivele operației de apărare reliefate în 
manualele de specialitate sunt: 

ede a nimici posibilitățile ofensive ale inamicu- 
lui și de a provoca eșecul atacului său; 

e de a păstra o zonă stabilită anterior și de a pre- 
veni pătrunderea inamicului prin aceasta; 

e de a câștiga timp pentru alte activităţi și ope- 
raţii; 

e de a permite regruparea forțelor proprii în altă 
parte; 

e de a-l forța pe inamic să se regrupeze, pentru 
a deveni vulnerabil la focul artileriei proprii; 

e de a susţine posibilităţile, facilităţile sau siste- 
mele proprii“. 


2 Gheorghe Minculete, Benone Andronic, Eugen Siteanu, Ma- 
nagementul sprijinului logistic al diviziei de infanterie în opera- 
tie, Editura Universităţii Naţionale de Apărare „Carol I”, Bucureşti, 
2012, p. 123. 

3*x*, F.T.-3: Manualul de tactică generală a forțelor terestre, 
Bucureşti, 2012, p. 110. 

Menţionăm că, operaţia de apărare este o ac- 
țiune complexă și creativă, ce foloseşte oportuni- 
tățile ce apar pe timpul pregătirii și desfășurării 
operației pentru a câștiga iniţiativa și pentru a dis- 
truge coeziunea inamicului. În acest sens sprijinul 
logistic are un rol important deoarece asigură for- 
telor luptătoare proprii echipamentele și tehnica 
de care au nevoie la timp, iar acest lucru crește 
moralul trupelor datorită sentimentului de siguran- 
tă și încredere. 

Analiza conflictelor militare a scos în evidenţă 
faptul că, pentru a avea o apărare eficientă a divi- 
ziei de infanterie trebuie avută în vedere pregăti- 
rea în cele mai mici amănunte a acesteia astfel 
încât trupele proprii să ocupe zona de operații 
înaintea atacatorului şi să nu-i permită acestuia 
să descopere poziţiile de apărare și în primul rând 
sistemul logistic. 

„O apărare bine pregătită constă într-o combi- 
nație de componente active şi pasive care folosesc 
cu eficienţă și abilitate forțele luptătoare și de spri- 
jin, pentru a respinge acţiunile decisive ale inami- 
cului și a-l face să ajungă într-un timp cât mai 
scurt în punctul critic al acţiunilor sale ofensive”*. 

Divizia de infanterie poate acţiona în funcţie de 
cadrul operativ în adâncimea dispozitivului inamic, 
la contact cu acesta sau în adâncimea dispozitivu- 
lui trupelor proprii. 

Comandantul organizează apărarea diviziei prin 
stabilirea unor măsuri de control a luptei pe care 
șeful modulului logistic trebuie să le cunoască în 
vederea organizării liniei de sprijin logistic. Aceste 
măsuri vizează liniile de despărțire, aliniamentul 
de predare a luptei de către divizia de infanterie 
sau în cadrul diviziei de către marile unităţi și uni- 
tăţile subordonate, limita dinainte a apărării, punc- 
tele de coordonare, punctele de verificare, alinia- 
mentele de coordonare a sprijinului cu foc, raionul 
de dispunere a rezervei, obiectivele pregătite pen- 
tru distrugere limita dinainte a forţelor proprii. 

În apărare, divizia de infanterie poate adopta 
diferite tehnici pentru a spori capacităţile marilor 
unităţi în vederea îndeplinirii obiectivelor stabilite. 
Nu se poate spune că adoptarea unei anumite 
tehnici aduce succesul unei misiuni și de aceea, o 
combinaţie a mai multor tehnici ne poate aduce 
mai aproape de succes. 

Sistemul logistic al diviziei de infanterie în ope- 
raţia de apărare este constituit din structurile de 
conducere (comandă) și acţionale (de execuție) 
proprii și ale eșaloanelor subordonate, precum și 
din relaţiile funcţionale dintre acestea”. 

Una din cele mai importante activităţi ale spriji- 


4 x, FIT./[.-1: Manualul pentru luptă al brigăzii mecanizate, 
Bucureşti, 2004, art. 378. 

5 Col. prof. univ. dr. Gheorghe Minculete, col.(r) prof. univ. dr. 
Benone Andronic, Tema curs: Elemente de sprijin logistic al 
diviziei de infanterie în operaţie, Bucureşti, 2011, p. 10. 


nului logistic al operaţiilor duse de către divizia de 
infanterie este constituirea liniei de sprijin logistic, 
de care va depinde întreaga activitate a unități- 
lor/subunităţilor de sprijin logistic. 

Constituirea liniei de sprijin logistic a diviziei de 
infanterie în operaţia de apărare reprezintă dispu- 
nerea adecvată la teren a forțelor și mijloacelor de 
sprijin logistic ale acesteia pentru realizarea acti- 
vităților specifice de sprijin a luptei, în vederea în- 
deplinirii misiunilor încredinţate?. 

Linia de sprijin logistic este parte componentă 
a dispozitivului tactic al diviziei de infanterie și se 
realizează prin dispunerea grupată la teren a ma- 
rilor unităţi și unităţilor/subunităţilor de execuţie a 
sprijinului logistic, potrivit deciziei comandantului, 
în scopul îndeplinirii în mod oportun a misiunilor 
încredințate acesteia. 

De asemenea, „adoptarea dispozitivului de lup- 
tă, precum și executarea manevrelor de forțe şi 
mijloace generate de situațiile apărute pe timpul 
ducerii operației, impun adaptarea continuă a li- 
niei de sprijin logistic, precum și a procesului de 
reaprovizionare”. 

Constituirea liniei de sprijin logistic a diviziei de 
infanterie se realizează în funcţie de: 

e situaţia tactică și caracteristicile acţiunilor de 
luptă ale inamicului; 

e dezvoltarea și viabilitatea rețelei de drumuri; 

e posibilităţile și dezvoltarea zonei de respon- 
sabilitate logistică din punct de vedere economic 
(posibilităţile logistice locale) și al infrastructurii; 

e situaţia tactică a diviziei și misiunile acesteia; 

e condiţiile oferite de teren etc. 

La baza constituirii liniei de sprijin logistic se 
află ordinul de sprijin logistic al grupării de forţe 
întrunite și decizia comandantului. 

Linia de sprijin logistic a diviziei de infanterie în 
operaţia de apărare trebuie să asigure: 

e condiţii pentru dispunerea corespunzătoare a 
tuturor elementelor de sprijin logistic componente; 

e concentrarea forțelor de logistică pe direcţiile 
unde efortul tactic este mai mare sau prioritar; 

e stabilitate în funcţionare; 

e manevra rapidă și în ascuns a marii unităţi și 
unităţilor/subunităţilor de sprijin logistic pentru a 
interveni la timp în acordarea sprijinului logistic 
necesar trupelor; 

e vulnerabilitate cât mai redusă împotriva efec- 
telor armelor CBRN (chimic, bacteriologic, radiolo- 
gic și nuclear) și a mijloacelor incendiare; 

e folosirea judicioasă a căilor de comunicaţie din 
zona de responsabilitate logistică; 


6 xx, F.T./[.-1.1.: Manualul pentru luptă al diviziei de infanterie, 
Bucureşti, 2019, p. 297. 

7 Col. prof. univ. dr. Gheorghe Minculete, col.(r) prof. univ. dr. 
Benone Andronic, Particularităţile sprijinului logistic al ope- 
raţiei de apărare a brigăzii mecanizate, Editura Universităţii 
Naţionale de Apărare „Carol |”, Bucureşti, 2011, p. 12. 

e posibilităţi pentru asigurarea acţiunilor de lup- 
tă și protecţia forțelor de sprijin logistic; 

e conducerea fermă și neîntreruptă a sprijinului 
logistic. 

În principal, dispunerea marilor unități și unități- 
lor/subunităţilor de sprijin logistic ale diviziei de in- 
fanterie trebuie să corespundă situaţiei tactice, să 
asigure - din punct de vedere al sprijinului logistic 
- îndeplinirea misiunilor de luptă, să asigure exe- 
cutarea oportună a manevrelor și folosirea judi- 
cioasă a tuturor resurselor logistice existente în 
zona de responsabilitate logistică a diviziei de in- 
fanterie. 

Structurile de sprijin logistic sunt elementele de 
bază ale liniei de sprijin logistic a diviziei de infan- 
terie. Pentru îndeplinirea misiunilor ce le revin, 
acestea se dispun în raioane de desfășurare a 
activităţilor specifice denumite raioane de dispu- 
nere, identificate în primul rând, în localitățile sau 
raioanele care oferă suficiente proprietăți naturale 
de protecţie, de mascare și de adăpostire. 

Raioanele de dispunere ale structurilor de spri- 
jin logistic se stabilesc în funcţie de misiunile pe 
care divizia de infanterie și marile unităţi și unități- 
le din structura acesteia le au de îndeplinit, de 
nevoile reale ale operaţiei și dispozitivul de luptă 
al diviziei de infanterie, de gradul de pregătire a 
teritoriului și starea economică a acestuia, dispu- 
nerea surselor de aprovizionare de teritoriu, exis- 
tenta, starea de viabilitate și orientarea comunica- 
țiilor necesare executării transporturilor, caracte- 
risticile terenului, de condiţiile de anotimp și stare 
a vremii. 

Structurile de sprijin logistic se dispun, de re- 
gulă, în raioane separate, ţinându-se seama de 
activităţile logistice specifice pe care le desfășoa- 
ră: de reaprovizionare, transport și depozitare, de 
mentenanţă și sprijin medical. În anumite situații — 
în staționare, pe timpul regrupărilor, în raioanele 
de concentrare — când marea unitate tactică face 
parte din eșalonul al doilea al COT, sau din rezer- 
va strategică, structurile de sprijin logistic se dis- 
pun la un loc cu trupele, în raioane stabilite de 
comandanții acestora. 

În acest caz se va urmări respectarea princi- 
piului dispersării forțelor și mijloacelor de sprijin 
logistic, astfel încât acestea să nu poată fi distru- 
se de acţiunile inamicului cu armele CBRN (nu- 
cleare, radiologice, biologice și chimice), cele in- 
cendiare, precum și prin lovituri masate executate 
cu aviația. 

Axele de reaprovizionare, evacuare și reparare 
sunt cele stabilite de șeful modulului logistic al di- 
viziei de infanterie în colaborare cu ofițerul spe- 
cialist pe linie de geniu. De regulă, în situaţiile în 
care nu se poate realiza circulația cu același mij- 
loc de transport pe întregul ax de reaprovizionare, 
evacuare și reparare, se stabilesc și se organi- 


zează puncte de transbordare a materialelor (de 
pe calea ferată pe autovehicule, de pe autovehi- 
cule pe căruțe, sănii, purtători etc), acestea repre- 
zentând elementele componente ale liniei de spri- 
jin logistic. 

În toate situaţiile, pentru structurile de sprijin 
logistic ale diviziei de infanterie de apărare se sta- 
bilesc și raioane de dispunere de rezervă. 

Ofensiva este forma decisivă a luptei armate. 
Alegerea momentului trecerii la ofensivă, a direc- 
tiei loviturii/obiectivului și a centrului de greutate, 
sincronizarea acţiunilor și ritmul atacului fiind sub 
controlul permanent al trupelor aflate în ofensivă, 
îi conferă acesteia un avantaj important faţă de al- 
te forme de luptă armată. 

Scopul general al ofensivei este înfrângerea 
adversarului sau crearea condiţiilor pentru succe- 
sul operaţiilor ulterioare — pentru încetarea ostilită- 
tilor și trecerea la operaţii post conflict — prin apli- 
carea elementelor puterii de luptă pe toată adân- 
cimea dispozitivului adversarului. 

Acţiunile ofensive se planifică și desfășoară fo- 
losind unul din următoarele procedee: din mișcare; 
din contact cu adversarul; combinat. 

Punerea în practică a procedeelor de luptă o- 
fensivă se realizează folosind, în diferite etape, fa- 
ze ale luptei, unul sau mai multe tipuri de acţiuni 
ofensive. 

Comandantul urmărește permanent desfășura- 
rea acţiunilor ofensive simultan pe toată adânci- 
mea fâșiei de responsabilitate, în vederea execu- 
tării manevrei și concentrării forțelor în mod opor- 
tun, pentru a obţine și mentine iniţiativa. În funcţie 
de locul pe care îl ocupă în cadrul dispozitivului 
operativ sau de luptă, pentru realizarea scopului 
luptei ofensive, comandantul stabilește unităţilor/ 
elementelor din subordine sarcini tactice. 

Succesul în ofensivă rezultă întotdeauna din 
interacțiunea elementelor sale și pune în evidenţă 
a un anumit mod de grupare a forțelor și mijloace- 
lor, valorificarea pentru acţiunile militare a spațiu- 
lui și obținerea de performanţe maxime în execu- 
tarea loviturilor prin foc asupra adversarului. 

Linia de sprijin logistic este parte componentă 
a dispozitivului tactic al diviziei de infanterie și se 
realizează prin dispunere adecvată la teren a for- 
telor și mijloacelor de sprijin logistic ale acesteia 
pentru realizarea activităților specifice de sprijin a 
luptei?. 

În principal, dispunerea structurilor de sprijin 
logistic ale diviziei de infanterie trebuie să cores- 
pundă situației tactice, să asigure — din punct de 
vedere al sprijinului logistic — îndeplinirea misiuni- 
lor de luptă, să asigure executarea oportună a ma- 
nevrelor și folosirea judicioasă a tuturor resurselor 
logistice existente în zona de responsabilitate lo- 


8, F.T./[.-1.1.: Manualul pentru luptă al diviziei de infanterie, 
Bucureşti, 2019, p. 305. 

gistică a diviziei de infanterie. 

În principiu, considerăm că, și în operaţia ofen- 
sivă, linia a Il-a de sprijin logistic a diviziei de in- 
fanterie, trebuie să asigure aceleași condiţii, ca și 
în operaţia de apărare. 

Raioanele în care se dispun structurile de spri- 
jin logistic ale diviziei de infanterie și marilor uni- 
tăți și unităţilor subordonate vor ţine seama de: 

e misiunile și dispozitivul marilor unităţi și unită- 
tilor pe care le deservesc; 

e succesiunea fazelor operaţiei ofensive pe te- 
ritoriul naţional ce urmează a se desfășura; 

e gradul de pregătire a teritoriului, economiei 
din cadrul zonei de operaţii a diviziei de infanterie 
precum și a forțelor diviziei de infanterie partici- 
pante la operaţie; 

e dispunerea surselor de aprovizionare în zona 
de operații a diviziei de infanterie; 

e existența, starea de viabilitate și orientarea căi- 
lor de comunicaţie; 

e structura organizatorică și gradul de înzestra- 
re a unităţilor, subunităţilor și formațiunilor de spri- 
jin logistic din cadrul diviziei de infanterie. 

În operaţia ofensivă pe teritoriul naţional, spriji- 
nul logistic al diviziei de infanterie este influenţat 
de factori de ordin tactic, factori de infrastructură 
și factori de mediu aflaţi într-o continuă interacțiu- 
ne și o interdependenţă reciprocă. 

În operaţia ofensivă pe teritoriul naţional, divi- 
zia de infanterie se reaprovizionează cu materiale- 
le necesare de la surse de teritoriu, surse de cam- 
panie deschise de eșalonul superior, depozite din 
garnizoanele de reședință ale unităţilor militare, 
precum și din capturi, utilizând procedeele de a- 
provizionare împingere, tragere, direcționare. 

Succesul diviziei de infanterie în operaţia ofen- 
sivă este dependent de capacitatea de dislocare, 
susţinere și redislocare în timp util a acesteia în 
zona de operații. 


Concluzii 

Succesul oricărei operații a diviziei de infanterie 
depinde în mare măsură de moralul ridicat al mili- 
tarilor, ce poate fi menţinut prin asigurarea supor- 
tului logistic eficient și oportun, de care aceștia au 
nevoie în volum complet, indiferent de zona geo- 
grafică în care se acționează sau condiţiile meteo. 


îndeplinirea misiunilor și sarcinilor specifice di- 
viziei de infanterie sunt condiţionate de către func- 
ționalitatea structurilor sale organizatorice, printre 
care și forțele de sprijin logistic, ce au un rol defini- 
toriu în asigurarea succesului acțiunilor și sustena- 
bilității acesteia un timp îndelungat în zona de ope- 
rații. 

Structurile logistice, începând de la eșalonul 
batalion până la eșalonul divizie și mai departe 
sunt chemate să asigure condiţiile necesare pen- 
tru creșterea mobilităţii și flexibilităţii structurilor 
de conducere în concordanţă cu rolul, locul și mi- 
siunile specifice ale diviziei de infanterie în scopul 
punerii la dispoziția structurilor aferente a bunuri- 
lor materiale și serviciilor logistice necesare traiu- 
lui, libertăţii de mișcare și acțiune, pentru îndepli- 
nirea misiunilor încredințate. 

Sistemul logistic al diviziei de infanterie și au- 
tomat și sprijinul logistic acordat acesteia este vi- 
tal, ineficienţa și ineficacitatea acestuia va atrage 
după sine, pierderi de vieţi omenești, irosirea sau 
pierderea resurselor logistice, punîndu-și ampren- 
ta iremediabil, pe starea finală dorită a operaţiei. 

Constituirea liniei de sprijin logistic a diviziei de 
infanterie exprimă structura integrată prin care se 
realizează sprijinul logistic al acesteia, una din ce- 
le mai importante activităţi ale sprijinului logistic 
de care va depinde întreaga operaţie desfășurată 
de către divizie, în speţă, succesul acesteia și în- 
deplinirea misiunii. 

